stanford-oval/wikipedia huggingface dataset:
คริสโตเฟอร์ ไรท์

| คริสโตเฟอร์ ไรท์ |
| --- | --- |
เกิด: 25 มีนาคม พ.ศ. 2521 (46 ปี) คริสโตเฟอร์ ไรท์
อาชีพ: สอนภาษาอังกฤษ พิธีกร นักแสดง นักเขียน
คริสโตเฟอร์ ไรท์ (อังกฤษ: Christopher Wright) เกิดเมื่อวันที่ 25 มีนาคม พ.ศ. 2521 มีอาชีพสอนภาษาอังกฤษ เจ้าของโรงเรียนสอนภาษาอังกฤษ Chris English School  นักแสดง ผู้ดำเนินรายการ อิงลิช เดลิเวอรี่ (English Delivery) ผู้ดำเนินรายการวิทยุทาง Sweet FM 89.5 MHz และมีงานเขียนหนังสือเล่มเล็ก(ปัจจุบันมี 7 เล่ม)
ประวัติ

คริสโตเฟอร์ ไรท์ เกิดเมื่อวันที่ 25 มีนาคม พ.ศ.2521 เป็นลูกครึ่งไทย-อังกฤษ เนื่องจากบิดาเป็นชาวอังกฤษ และมารดาเป็นชาวไทย เกิดและเติบโตที่ประเทศไทยมาตั้งแต่วัยเด็ก จบการศึกษาชั้นประถมจากโรงเรียนนานาชาติบางกอกพัฒนา ตามด้วยชั้นมัธยมที่โรงเรียนนานาชาติร่วมฤดี หลังเรียนจบทำงานเป็นล่าม คนแปลเอกสาร แล้วก็พักการเรียนไป 1 ปี เพื่อไปอังกฤษ ตอนแรกตั้งใจจะศึกษาระดับปริญญาตรีที่ประเทศอังกฤษ แต่ไม่ค่อยชอบ จึงตัดสินใจกลับมาเรียนต่อที่มหาวิทยาลัยมหิดล หลักสูตรนานาชาติ และในช่วงที่เรียนอยู่ที่มหิดลก็ได้สอนตามโรงเรียนสอนภาษา พอจบมหาวิทยาลัย ก็ตัดสินใจได้ว่า เป็นอาจารย์ได้ 3 ปี เพื่อหาประสบการณ์ ไปเขียนหนังสือ ไปอบรม และได้มาเปิดสถาบันสอนภาษาที่ชื่อว่า Chris English School ที่จีเนียสแพลนเน็ต เซ็นทรัลเวิลด์(ปัจจุบันย้ายไปสอนที่ชั้น 9 ศูนย์การค้าเซ็นทรัลพลาซ่า ลาดพร้าว)
จากนั้นจึงเริ่มเขียนหนังสือเกี่ยวกับภาษาอังกฤษ ไปเสนอหลายสำนักพิมพ์ แต่ถูกปฏิเสธหมด เพราะผลงานไม่เข้ากระแส แต่ก็เป็นช่วงที่ทำงานที่ NJ ของเนชั่น ซึ่งกำลังต้องการ หนังสือเล่มเล็กแนวความบันเทิงเพื่อการศึกษา จึงได้ตีพิมพ์ แต่แรกๆ ขายแทบไม่ได้ จนถึงจุดเปลี่ยน ได้รับการติดต่อจากโปรดิวเซอร์รายการเจาะใจ  ผลิตโดย เจ เอส แอล โกลบอล มีเดียให้ไปเป็นแขกรับเชิญ และกระแสตอบรับดีมากหลังออกอากาศ จนกระทั่งหลังจากนั้น 2 เดือน เจาะใจต้องนำเทปนี้มาออกอากาศอีกครั้ง และต่อมาเจ เอส แอล โกลบอล มีเดียติดต่อมาให้ทำรายการโทรทัศน์สอนภาษาอังกฤษ ซึ่งได้รับความนิยมเป็นอย่างสูง ผลงานเขียนขาดตลาด ขึ้นแท่น Best Seller ด้วยยอดพิมพ์ร่วม 10 ครั้ง
ปัจจุบันเขามีรายการโทรทัศน์ อิงลิช เดลิเวอรี่ (English Delivery) ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5 รายการวิทยุทาง Sweet FM 89.5 MHz งานเขียนหนังสือเล่มเล็กกับสำนักพิมพ์เนชั่นบุ๊คส์ ซึ่งปัจจุบันมี 10 เล่ม รวมถึงโรงเรียนสอนภาษาอังกฤษ Chris English School ที่ ชั้น 9 เซ็นทรัล ลาดพร้าว
ผลงาน > ผลงานเขียน

ภาษาอังกฤษแบบฝรั่งเข้าใจ คนไทยเก็ท
ภาษาอังกฤษแบบฝรั่งเข้าใจ คนไทยเก็ท ภาค 2
ภาษาอังกฤษแบบฝรั่งไม่เข้าใจ คนไทยไม่เก็ท
คริส ดีลีเวอรี่ ชุด 1 พร้อม DVD
คริส ดีลิเวอรี่ ชุด 2 พร้อม DVD
Me, Myself and the Movies
CHRIS UNSEEN Have you ever seen Chris yet?
CHRIS UNSEEN 2 See Chris yet again!
ภาษาอังกฤษแค่คริสก็มันส์แล้ว
ภาษาอังกฤษแค่คริสก็มันส์แล้ว ฉบับสมบูรณ์ + CD MP3
ผลงาน > ผลงานภาพยนตร์

ดรีมทีม (2008) - กรรมการชักเย่อ
มะหมา 4 ขาครับ (2007) - ให้เสียง ทอมมี่
ผลงาน > ผลงานละคร

ตัดหางปล่อยวัด (2554) รับบทหลวงพ่อ
นายร้อยสอยดาว เวอร์ชัน สอยดาวมาร้อยบ่า (2018) - พันตรี สมคิด จำฝังใจ (รับเชิญ)
ผลงาน > พิธีกร

อดีต
มิดเดย์ เดลิเวอรี่ รายการข่าว มีสถานะเทียบเท่าข่าวภาคเที่ยง ออกอากาศทุกวันจันทร์-ศุกร์ ทาง ช่อง 3 Family
วีคเอ็น เดลิเวอรี่ รายการข่าว มีสถานะเทียบเท่าข่าวภาคเที่ยง สุดสัปดาห์ ออกอากาศทุกวันเสาร์-อาทิตย์ ทาง ช่อง 3 Family
English Delivery ผลิตโดย เจ เอส แอล โกลบอล มีเดีย ออกอากาศทุกวันพุธ เวลา 20.50 น. ทาง ช่อง 5
น้ำพริกถ้วยใหม่ @ home ผลิตโดย บริษัท ทริปเปิ้ล ทู จำกัด ออกอากาศทุกวันศุกร์ เวลา 9.30 น. ทาง ช่อง 7
Movie Language ซีนเด็ด...ภาษาหนัง ผลิตโดย บริษัท โมโน บรอดคาซท์ จำกัด ออกอากาศทุกวันเสาร์-อาทิตย์ เวลา 20.00 น. ทาง Mono 29
ผลงาน > ทอล์กโชว์

CHRIS UNSEEN: Have you ever seen Chris yet? คุณเคยเห็นคริสแล้วหรือยัง?
CHRIS UNSEEN2: The Return Of Chris Torres (See Chris Yet again! มาดูคริสกันอีกสักครั้ง)
CHRIS UNSEEN3: Super Chris & Doctor English
WILL POWER
ผลงาน > โฆษณา

เถ้าแก่น้อย ตอน สอนพิเศษนักศึกษาก่อนฝึกงานในมหาวิทยาลัย
แหล่งข้อมูลอื่น

chrisdelivery.com
คริสโตเฟอร์ ไรท์ ครูสอนภาษาอังกฤษสุดแนว
Chris English School
ดีไซน์อินเทลลิเจนซ์

ดีไซน์อินเทลลิเจนซ์ (อังกฤษ: DesignIntelligence) เป็นนิตยสารในสหรัฐอเมริกาในด้านสถาปัตยกรรมและการออกแบบ สำนักงานอยู่ที่เมืองนอร์ครอสส์ ในรัฐจอร์เจีย ดีไซน์อินเทลลิเจนซ์เป็นที่รู้จักใน การจัดอันดับมหาวิทยาลัยในสหรัฐอเมริกาในด้านสถาปัตยกรรมศาสตร์ รวมถึงในสาขาย่อยด้าน มัณฑณศิลป์ และ ภูมิสถาปัตยกรรมศาสตร์
ดูเพิ่ม

อันดับมหาวิทยาลัยในสหรัฐอเมริกา
แหล่งข้อมูลอื่น

เว็บไซต์อย่างเป็นทางการ
ทรีตเฮอร์ไลก์อะเลดี

Error ซิงเกิลโดยเซลีน ดิออน
ทรีตเฮอร์ไลก์อะเลดี (อังกฤษ: Treat Her Like a Lady) เป็นซิงเกิลสุดท้ายของเซลีน ดิออนจากอัลบั้ม เล็ตส์ทอล์กอะเบาต์เลิฟ ออกจำหน่ายในยุโรปเมื่อวันที่ 29 มีนาคม พ.ศ. 2542
"ทรีตเฮอร์ไลก์อะเลดี" คือเพลงเดิมของไดอานา คิง เซลีนร่วมประพันธ์ในเพลงนี้เมื่อปี พ.ศ. 2540 โดยเปลี่ยนคำร้องในบางช่วง เซลีนบันทึกเสียงเพลงนี้พร้อมกับไดอานา และกลุ่มนักร้องสาวอเมริกันบราวน์สโตน เพลงนี้นำมารีมิกซ์ใหม่อีกครั้งโดย Ric Wake และ Metro
ซิงเกิลนี้ออกจำหน่ายตั้งแต่เดือนมีนาคม–มิถุนายน พ.ศ. 2542 ในยุโรป เพื่อสนับสนุน คอนเสิร์ตทัวร์เล็ตส์ทอล์กอะเบาต์เลิฟ ระหว่างเดือนมิถุนายน และเดือนกรกฎาคม พ.ศ. 2542
เซลีนร้องเพลงนี้ในรายการโทรทัศน์บางรายการ และใน คอนเสิร์ตทัวร์เล็ตส์ทอล์กอะเบาต์เลิฟ โดยบรรจุในในดีวีดีบันทึกการแสดงสด โอเกอร์ดูสตาด
มิวสิกวิดีโอบันทึกจากการแสดงสด "ทรีตเฮอร์ไลก์อะเลดี" อำนวยการสร้างโดย Gérard Pullicino และได้บรรจุในซิงเกิลของสหราชอาณาจักร
เพลงนี้ขึ้นอันดับสูงสุดที่ 16 ในออสเตรีย และ 29 ในสหราชอาณาจักร และ 40 ในไอร์แลนด์
เบื้องหลังการบันทึกเสียงเพลงนี้บรรจุในส่วนเสริมพิเศษของดีวีดี โอเกอร์ดูสตาด
รูปแบบและรายชื่อเพลง

"ทรีตเฮอร์ไลก์อะเลดี" (ฉบับอัลบั้ม) – 4:05
"ทูเลิฟยูมอร์" (Tony Moran pop edit mix) – 4:53
"ทรีตเฮอร์ไลก์อะเลดี" (ฉบับอัลบั้ม) – 4:05
"ทูเลิฟยูมอร์" (Tony Moran pop edit mix) – 4:53
"ยูนิซัน" (single dance mix) – 4:03
"ทรีตเฮอร์ไลก์อะเลดี" (ฉบับอัลบั้ม) – 4:05
"ทรีตเฮอร์ไลก์อะเลดี" (Ric Wake radio mix) – 3:48
"เดอะเพรร์" – 4:29
"ทรีตเฮอร์ไลก์อะเลดี" (ฉบับอัลบั้ม) – 4:05
"เลิฟแคนมูฟเมาเทนส์" (สด) – 5:25
"เดอะเพรเยอร์" – 4:29
"ทรีตเฮอร์ไลก์อะเลดี" (วิดีโอ) – 4:05
"ทรีตเฮอร์ไลก์อะเลดี" (ฉบับอัลบั้ม) – 4:05
"ทรีตเฮอร์ไลก์อะเลดี" (Metro club mix) – 7:08
"ทรีตเฮอร์ไลก์อะเลดี" (Ric Wake club mix) – 8:07
ฉบับอย่างเป็นทางการ

"ทรีตเฮอร์ไลก์อะเลดี" (Metro club mix) – 7:08
"ทรีตเฮอร์ไลก์อะเลดี" (Ric Wake radio mix) – 3:48
"ทรีตเฮอร์ไลก์อะเลดี" (Ric Wake club mix) – 8:07
"ทรีตเฮอร์ไลก์อะเลดี" (ฉบับอัลบั้ม) – 4:05
แหล่งข้อมูลอื่น

เว็บไซต์อย่างเป็นทางการ
| ด ค กซิงเกิลภาษาอังกฤษของเซลีน ดิออน |
| --- | --- |
ยูนิซัน: "(อิฟแดร์วอส) เอนีออเทอร์เวย์" • "ยูนิซัน" • "แวร์ดัสมายฮาร์ตบีตนาว" • "เดอะลาสต์ทูโนว์" • "แฮฟอะฮาร์ต"
เซลีนดิออน: "บิวตีแอนด์เดอะบีสต์" • "อิฟยูอาส์กมีทู" • "นอตติงโบกเคนบัตมายฮาร์ต" • "เลิฟแคนมูฟเมาต์เทนส์" • "วอเตอร์ฟรอมเดอะมูน" • "ดิดยูกิฟมีอีนาฟเลิฟ"
เดอะคัลเลอร์ออฟมายเลิฟ: "เว็นไอฟอลอินเลิฟ" • "เดอะพาวเวอร์ออฟเลิฟ" • "มิสเล็ด" • "ธิงก์ทไวซ์" • "ออนลีวันโรด" • "เน็กซ์เพลนเอาต์" • "จัสวอล์กอะเวย์" • "ทูเลิฟยูมอร์"
อาโลแล็งปียา: "คอลลิงยู"
ฟอลลิงอินทูยู: "(ยูเมฟมีฟิลไลค์)อะเนทรัลวูแมน" • "ฟอลลิงอินทูยู" • "บีคอสยูเลิฟด์มี" • "อิตส์ออลคัมมิงแบ็กทูมีนาว" • "เดอะพาวเวอร์ออฟเดอะดรีม" • "ออลบายมายเซลฟ์" • "คอลเดอะแมน" • "เมกยูแฮปปี" • "ดรีมมินออฟยู"
เล็ตส์ทอล์กอะเบาต์เลิฟ: "เทลล์ฮิม" • "บีเดอะแมน" • "เดอะรีซัน" • "มายฮาร์ตวิลโกออน" • "อิมมอร์ทอลิตี" • "เว็นไอนีดยู" • "ไอเฮตยูเด็นไอเลิฟยู" • "ไมล์สทูโก (บีฟอร์ไอสลีป)" • "ทรีตเฮอร์ไลค์อะเลดี"
ดีสอาร์สเปเชียลไทม์ส: "แอมยัวร์แองเจิล" • "เดอะเพรร์" • "ดอนต์เซฟอิตออลฟอร์คริสต์มาสเดย์"
ออลเดอะเวย์... อะดิเคดออฟซอง: "แดตส์เดอะเวย์อิตอิส" • "เด็นยูลุกแอตมี" • "ลีฟ (ฟอร์เดอะวันไอเลิฟ)" • "เดอะเฟิสต์ไทม์เอเวอร์ไอซอว์ยัวร์เฟส" • "ไอว็อนต์ยูทูนีดมี"
อะนิวเดย์แฮสคัม: "อะนิวเดย์แฮสคัม" • "อาอูนเอ็กซิสเตอามอร์" • "แอมอะไลฟ์" • "กูดบาย (เดอะแซดเดสเวิร์ด)" • "แอตลาสต์"
วันฮาร์ต: "ไอโดรฟออลไนต์" • "แฮฟยูเอเวอร์บีนอินเลิฟ" • "วันฮาร์ต" • "สแตนด์บายยัวร์ไซด์" • "เฟธ"
อะนิวเดย์... ไลฟ์อินลาสเวกัส: "ยูแอนด์ไอ"
มิราเคิล: "บิวตีฟูลบอย" • "มิราเคิล" • "อินซัมสมอลเวย์"
เทกกิงแชนเซส: "เทกกิงแชนเซส" • "อายส์ออนมี" • "อะเวิลด์ทูบีลีฟอิน" • "อะโลน"
มายเลิฟ: เอสเซนเชียลคอลเลกชัน: "มายเลิฟ"
ซ็องซาต็องดร์: "ปาร์เลอามงแปร์" • "เลอมีรักล์"
ซิงเกิลอื่นๆ: "ลิสซึนทูเดอะเมจิกแมน" • "ไมเคิลส์ซอง" • "แคนต์ลีฟวิธยู, แคนต์ลีฟวิธเอาต์ยู" • "วอยเซสแดตแคร์" • "เลิฟไลต์เดอะเวิลด์" • "เซนด์มีอะเลิฟเวอร์" • "อิตส์ฮาร์ตทูเซย์กูดบาย" • "ยูร์ก็อตอะเฟรนด์" • "ก็อดเบลสอเมริกา" • "วอตมอร์แคนไอกิฟ" • "ยูชูกมีออลไนต์ลอง" • "คัมทูเก็ตเธอร์นาว"
เนเวอร์ฟอร์เกต – ดิอัลติเมตคอลเลกชัน

Never Forget: The Ultimate Collection เป็นอัลบั้มรวมเพลงชุดที่สองของวงบอยแบนด์อังกฤษเทกแดท โดยอัลบั้มนี้ทางวงได้ออกเพลงที่ไม่เคยออกมาก่อนอย่าง "Today I've Lost You" อัลบั้มรวมเพลงนี้ขายได้กว่า 2 ล้านชุด
รายชื่อเพลง

"Never Forget" (Gary Barlow) – 6:24 จาก Nobody Else
"Back for Good" (Gary Barlow) – 4:02 จาก Nobody Else
"How Deep Is Your Love" Gibb Brothers – 3:42 จาก Greatest Hits
"Pray" (Gary Barlow) – 3:45 จาก Everything Changes
"Relight My Fire" (Dan Hartman) – 4:10 จาก Everything Changes
"Everything Changes" (Gary Barlow, Cary Baylis, Eliot Kennedy, Mike Ward) – 3:35 จาก Everything Changes
"Babe" (Gary Barlow) – 4:51 จาก Everything Changes
"Sure" (Gary Barlow, Mark Owen, Robbie Williams) – 3:41 จาก Nobody Else
"It Only Takes a Minute" (Dennis Lambert, Brian Potter) – 3:48 จาก Take That & Party
"A Million Love Songs" (Gary Barlow) – 3:54 จาก Take That & Party
"Could It Be Magic" (Barry Manilow, Adrienne Anderson) – 3:31 จาก Take That & Party
"Why Can't I Wake Up with You" (Gary Barlow) – 3:39 จาก Everything Changes
"Love Ain't Here Anymore" (Gary Barlow) – 4:09 จาก Everything Changes
"I Found Heaven" (Ian Levine, Billy Griffin) – 4:03 จาก Take That & Party
"Promises" (Gary Barlow, Graham Stack) – 3:36 จาก Take That & Party
"Once You've Tasted Love" (Gary Barlow) – 3:44 จาก Take That & Party
"Pray" (จาก Live in Berlin) (Gary Barlow) – 5:16
"Relight My Fire" (Element Remix) (Dan Hartman) – 3:49
"Today I've Lost You" (Gary Barlow) เผยแพร่เป็นครั้งแรก  – 3:07
ชาร์ตและใบรับรอง > ใบรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Ireland (IRMA) | 3× Platinum | 45,000^ |
| Japan (RIAJ) | N/A | 1,740^ |
| United Kingdom (BPI) | 7× Platinum | 2,094,070^ |
สรุป
| Europe (IFPI) | 2× Platinum | 2,000,000* |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว
แว่วกริ่งกังสดาล

| --- | --- |
แว่วกริ่งกังสดาล
  แว่วกริ่งกังสดาล
ชื่อ: แว่วกริ่งกังสดาล
ชื่ออังกฤษ: Listening to the Bell
แนว: ดนตรี, ดราม่า/ชีวิต
 
หนังสือการ์ตูน แว่วกริ่งกังสดาล
ผู้แต่ง: โกสินทร์ จีนสีคง
สำนักพิมพ์:  สยามอินเตอร์คอมิกส์
นิตยสาร:  ซีคิดส์ เอ๊กซ์เพรส
ตีพิมพ์เมื่อ: 20 มีนาคม พ.ศ. 2555 – 28 มกราคม พ.ศ. 2560
จำนวนเล่ม: 4 เล่ม
หนังสือการ์ตูน แว่วกริ่งกังสดาล ภาคบทเพลงนกกาเหว่า
ผู้แต่ง: โกสินทร์ จีนสีคง
สำนักพิมพ์:  Moo-Kosin
ตีพิมพ์เมื่อ: 19 มกราคม พ.ศ. 2563 – 19 มกราคม พ.ศ. 2563
จำนวนเล่ม: 1 เล่ม
บทความนี้อยู่ในประเภทการ์ตูนไทย
แว่วกริ่งกังสดาล (อังกฤษ: Listening to the Bell) เป็นการ์ตูนไทยที่ได้รับรางวัลชนะเลิศรางวัลการ์ตูนนานาชาติ (International Manga Award) ครั้งที่ 6  ซึ่งสร้างสรรค์โดยโกสินทร์ จีนสีคง
เนื้อเรื่องย่อ

ขุนทอง อาศัยอยู่กับแม่แค่ 2 คน แต่แม่ของเขาไปแต่งงานใหม่กับมหาเศรษฐีที่ดูไบและขายบ้านทิ้ง เขาจึงต้องไปอยู่กับพ่อที่เป็นครูสอนดนตรีไทยที่เกาะระฆัง เนื่องจากเขาเป็นมือกลองวงร๊อก ไม่มีความถนัดในดนตรีไทย แต่การได้ไปอาศัยอยู่วงดนตรีไทยทำให้เขาได้เข้าไปหัดเล่นระนาดเอกในเวลาต่อมา
ตัวละครหลัก

ขุนทอง กังสดาล - ตัวเอกของเรื่อง
ขุนเงิน กังสดาล - พ่อของขุนทอง
เรไร กังสดาล - ภรรยาคนที่สองของครูขุนเงิน
จ้อน นอนเล่น - มือฆ้องวงของวงดนตรีไทยบ้านกังสดาล
หนูพลอย - มือฉิ่งของวงดนตรีไทยบ้านกังสดาล
เพชร - ลิงเผือก คู่หูของหนูพลอย
หนึ่ง - มือซอสามสายของวงดนตรีไทยบ้านกังสดาล
สอง - มือซอด้วงของวงดนตรีไทยบ้านกังสดาล
สาม - มือซออู้ของวงดนตรีไทยบ้านกังสดาล
ท้วม - มือโทนรำมะนา
แทน - มือขลุ่ย
รางวัล

1 กุมภาพันธ์ พ.ศ. 2556 - รางวัลเหรียญทอง รางวัลการ์ตูนนานาชาติ ครั้งที่ 6
Acrozoanthus

สกุลของปะการัง
| Acrozoanthus |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: ไนดาเรีย Cnidaria
ชั้น:: แอนโธซัว 
อันดับ:: Zoantharia 
วงศ์:: Zoanthidae  Saville-Kent, 1893 
สกุล:: Acrozoanthus  Saville-Kent, 1893
สปีชีส์:: Acrozoanthus australiae
ชื่อทวินาม
Acrozoanthus australiae Saville-Kent, 1893

Acrozoanthus เป็นสกุลของปะการังอ่อนที่มีสมาชิกเพียงสปีชีส์เดียว อยู่ในวงศ์ Zoanthidae โดยสปีชีส์สมาชิกเพียงหนึ่งเดียวนั้นคือ Acrozoanthus australiae
ดูบาดู

| ดูบาดู (DoobaDoo) |
| --- | --- |
ในงาน คอนเสิร์ตเพลงแบบประภาส ที่ศูนย์วัฒนธรรม 6 กรกฎาคม พ.ศ. 2551
ข้อมูลพื้นฐาน
ที่เกิด: กรุงเทพ ประเทศไทย
แนวเพลง: ป๊อบ, แจ๊ส
ช่วงปี: 2548 - ปัจจุบัน
ค่ายเพลง: ก้านคอคลับ

สมาชิก: เจษฎา สุขทรามร   พิจิกา จิตตะปุตตะ
ดูบาดู (DoobaDoo) เป็นวงดนตรีป๊อบแจ๊ส ประกอบด้วยสมาชิกสองคน คือ โอ๋ เจษฎา สุขทรามร และ ลูกหว้า พิจิกา จิตตะปุตตะ
ประวัติ

หากจะกล่าวถึงดนตรี แจ๊ส และ สวิง กลุ่มผู้ฟังชาวไทยคงยังไม่ค่อยจะคุ้นหูกันสักเท่าไร โดยเฉพาะอย่างยิ่ง เมื่อนำมาผสมผสานในรูปแบบใหม่กับแนวดนตรีร่วมสมัย ยิ่งก่อให้เกิดความแปลกใหม่ขึ้น แต่เมื่อ Doobadoo ศิลปิน Duo คู่ใหม่ ที่เกิดจากการรวมตัวของนักกีตาร์และนักแต่งเพลงแนว พังค์ร็อก ที่เคยสร้างความเกียวกราวในอดีต กับนักร้องสาวเสียงหวานผู้เป็นเจ้าของเสียงร้องในหลายอัลบั้ม มีแนวคิดที่จะสร้างส่วนผสมระหว่างเสียงร้องหวานใสกับ Harmony และ rhythm ในแบบ swing ทำให้เกิดผลงานเพลงชุดใหม่ กับแนวดนตรีแนวใหม่ ที่เรียกว่า Cool Swing ขึ้น
Doobadoo คือ การรวมตัวกันระหว่าง เจษฎา สุขทรามร (โอ๋) และพิจิกา จิตตะปุตตะ
(ลูกหว้า) ซึ่งเจษฎานั้น ได้เคยผลิตผลงานเพลงร่วมกับวง ซีเปีย เจ้าของเพลง “เกลียดตุ๊ด” เพลงแรงที่โดนใจหลาย ๆ คนทั้ง 3 อัลบั้ม ซึ่งนอกจากเจษฎายังเคยเป็น Producer ให้กับศิลปินดังในแทบทุกค่ายเพลง เคยร่วมงานเรียบเรียงเสียงประสานให้กับวงไหมไทย โดย อ.ดนู ฮันตระกูล และ CU Symphony Orchestra
สำหรับผลงานโปรดิวซ์ล่าสุดของเจษฎา คือ อัลบั้มมาช่า ซีเล็คชั่น และ บอสซ่า บลอสซั่ม 2 อีกทั้งยังเป็นผู้ได้รับคัดเลือกให้เรียบเรียงเสียงประสาน เพลงชาติไทย (2 Version จากทั้งหมด 5 Version) รวมทั้งยังเคยทำหน้าที่เป็น Music director ให้กับ Concert Series "Love Supreme", Click Radio, Fat Radio, FM 1 และได้ร่วมผลิตการแสดงคอนเสิร์ตให้กับศิลปินต่าง ๆ มากมายอีกด้วย ซึ่งหลังจากวางกีตาร์ Rock แล้ว เขาก็หันมาศึกษาดนตรี Bebop และ Jazz อย่างต่อเนื่อง
ในขณะที่ พิจิกา นักร้องนำเสียงหวานของ Doobadoo อดีตนักร้องของชมรมดนตรี CU.Band แห่งจุฬาลงกรณ์มหาวิทยาลัย ก็เคยฝากผลงานไว้มากมาย ไม่ว่าจะเป็นการอ่านสปอต ร้องเพลงประกอบโฆษณา จิงเกิ้ลต่าง ๆ ทางวิทยุและโทรทัศน์กว่า 50 ชิ้น 
รวมถึงเพลงประกอบละคร เมืองมายา the series และเพลง ประกอบ ละครเรื่อง นกออก เป็นนักร้องรับเชิญและคอรัสให้ศิลปินต่าง ๆ มากมาย เช่น ซีเปีย บัวหิมะ คิดแนปเปอร์ กลุ่มเรียนเชิญผู้มีจิตศรัทธา บุดด้าเบลส อีทีซี เป็นต้น นอกจากนี้ยังเคยเป็นนักร้อง Back up และ คอรัส ในการแสดงให้กับ โจอี้ บอย, ใหม่ เจริญปุระ, รัดเกล้า อามระดิษ และโบ สุนิตา เป็นต้น
อีกส่วนหนึ่งคือผลงานด้านละครเวทีหลายเรื่อง เช่น คู่กรรม the musical, วิวาห์คาบาเร่ต์, ละครเพลง Pippin, มหานาฏกรรมพระมหาชนก ในบท นางมณีเมขลา เป็นต้น อีกทั้งยังสนใจในเรื่องของภาพยนตร์โดยเคยเขียนคอลัมน์แนะนำภาพยนตร์ให้กับนิตยสารกุลสตรี ปัจจุบันนอกจากงานร้องเพลง พิจิกายังเป็นดีเจทางสถานีวิทยุเพลงสากล 98.5 Breeze fm อีกด้วย
ผลงาน

ดูบาดูได้รับรางวัลอัลบั้มยอดเยี่ยมแห่งปี 2548 จากเวที คม ชัด ลึก อวอร์ด และ แฮมเบอร์เกอร์ อวอร์ด มีเพลงที่ได้รับความนิยม คือ เพลง ไม่ใช่ผู้ชาย โดยมีอุ๋ย บุดด้าเบสและ ปอยตรีชฎา แสดงเป็นพระเอกนางเอกเอ็มวี
ทะเลสาบดอยเต่า

| ทะเลสาบดอยเต่า |
| --- | --- |
ที่ตั้ง: อำเภอดอยเต่า
พิกัด: 17.94091104692256, 98.63868396028346
ชนิด: ทะเลสาบน้ำจืด
แหล่งน้ำไหลเข้าหลัก: แม่น้ำปิง
แหล่งน้ำไหลออก: เขื่อนภูมิพล
พื้นที่รับน้ำ: 54 ตารางกิโลเมตร (21 ตารางไมล์)
ประเทศในลุ่มน้ำ: ประเทศไทย
ทะเลสาบดอยเต่า เป็นพื้นที่น้ำท่วมถึงภายหลังการสร้างเขื่อนภูมิพล มีลักษณะเป็นอ่างเก็บน้ำขนาดใหญ่ ซึ่งอยู่เหนือเขื่อนภูมิพล ใช้ในการเกษตรกรรม การประมง และเป็นแหล่งท่องเที่ยว ตั้งอยู่ในเขตอำเภอดอยเต่า จังหวัดเชียงใหม่
ทะเลสาบดอยเต่า นอกจากจะเป็นแหล่งน้ำเพื่อการเกษตรกรรม และแหล่งเพาะพันธุ์สัตว์น้ำสำคัญแล้ว ยังเป็นแหล่งท่องเที่ยวที่มีชื่อเสียงของจังหวัดเชียงใหม่ ในรูปแบบของการล่องแพ และร้านค้าจำหน่ายอาหารริมน้ำ
ประวัติ

เมื่อมีการสร้างเขื่อนภูมิพล ในปี พ.ศ. 2507 ส่งผลให้พื้นที่อำเภอดอยเต่าบางส่วน มีระดับต่ำกว่าระดับในเขื่อนภูมิพล ชาวบ้านมีการย้ายชุมชนมาตั้งรกรากอยู่บนที่สูงเหนือระดับน้ำ มีบ้านเรือน วัด และสถานที่สำคัญถูกน้ำท่วมไปจำนวนมาก ชาวบ้านบางส่วนได้รับการจัดสรรที่ดินจากนิคมสร้างตนเองเขื่อนภูมิพล ครอบครัวละ 5 ไร่ (จำนวน 1,711 ครอบครัว) แต่ส่วนมากถอยร่นขึ้นมาจากพื้นที่ที่น้ำในอ่างท่วมถึงและไม่มีที่ดินทำกิน
การเดินทาง

ทะเลสาบดอยเต่า สามารถเดินทางจากตัวเมืองเชียงใหม่ใช้ทางหลวงหมายเลข 108 ไปยังอำเภอฮอด ระยะทาง 90 กิโลเมตร แล้วเลี้ยวซ้ายสู่ทางหลวงหมายเลข 1103 ไปยังทะเลสาบดอยเต่าอีก 35 กิโลเมตร รวมระยะทางจากจังหวัดเชียงใหม่ 125 กิโลเมตร
ธีรวุฒิ บุตรศรีภูมิ

| พลตำรวจเอกธีรวุฒิ บุตรศรีภูมิ ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงมหาดไทย
ดำรงตำแหน่ง 27 เมษายน พ.ศ. 2550 – 6 กุมภาพันธ์ พ.ศ. 2551
นายกรัฐมนตรี: พลเอกสุรยุทธ์ จุลานนท์
ก่อนหน้า: เสริมศักดิ์ พงษ์พานิช สมชาย สุนทรวัฒน์
ถัดไป: สุพล ฟองงาม สิทธิชัย โควสุรัตน์ ประสงค์ โฆษิตานนท์
 
ข้อมูลส่วนบุคคล
เกิด: 12 กันยายน พ.ศ. 2487 (80 ปี) จังหวัดนครราชสีมา ประเทศไทย
ศาสนา: พุทธ
คู่สมรส: สกุล  บุตรศรีภูมิ (เสียชีวิต)

พลตำรวจเอก ธีรวุฒิ  บุตรศรีภูมิ อดีตผู้บัญชาการตำรวจภูธรภาค 9 และ 7 ผู้ช่วยผู้บัญชาการตำรวจแห่งชาติ กรรมการตุลาการศาลปกครองผู้ทรงคุณวุฒิ กรรมการข้าราชการตำรวจผู้ทรงคุณวุฒิ และอดีตรัฐมนตรีช่วยว่าการกระทรวงมหาดไทย ในรัฐบาลของพลเอกสุรยุทธ์ จุลานนท์ หลังการรัฐประหารในประเทศไทย พ.ศ. 2549
ประวัติ

ธีรวุฒิ บุตรศรีภูมิ เกิดเมื่อวันที่ 12 กันยายน พ.ศ. 2487 ที่จังหวัดนครราชสีมา สมรสกับนางสกุล บุตรศรีภูมิ มีบุตรชาย 3 คน ธีรวุฒิ บุตรศรีภูมิ สำเร็จการศึกษาจากโรงเรียนนายร้อยตำรวจ รุ่นที่ 20 รุ่นเดียวกันกับ สันต์ ศรุตานนท์ และสุนทร ซ้ายขวัญ และสำเร็จการศึกษาระดับปริญญาโท ด้านรัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) นอกจากนี้ยังผ่านการอบรมหลักสูตรเอฟบีไอ จากประเทศสหรัฐอเมริกาอีกด้วย
ด้านชีวิตครอบครัวสมรสกับนางสกล บุตรศรีภูมิ (เสียชีวิต) มีบุตรด้วยกัน 3 คน คือ นายวิสุทธิ บุตรศรีภูมิ พ.ต.อ.วุฒิชาติ บุตรศรีภูมิ และนายวุฒิชัย บุตรศรีภูมิ (เสียชีวิต)
การทำงาน

ธีรวุฒิ บุตรศรีภูมิ รับราชการตำรวจ เคยดำรงตำแหน่ง ผบ.หมวด สถานีตำรวจภูธรอำเภอหนองจิก จังหวัดปัตตานี เป็นผู้บัญชาการตำรวจภูธรภาค 9, ภาค 7 มีผลงานปราบปรามขบวนการโจรก่อการร้ายหลายราย เช่น ยูโซะ ท่าน้ำ และถูกยิงได้รับบาดเจ็บจากการปะทะกับผู้ก่อความไม่สงบถึง 3 ครั้ง โดยก่อนจะเกษียณอายุราชการในตำแหน่งผู้ช่วยผู้บัญชาการตำรวจแห่งชาติ ในปี พ.ศ. 2547 ดำรงตำแหน่งผู้บัญชาการตำรวจภูธรภาค 9 โดยระหว่างอยู่ในตำแหน่งดังกล่าว ได้ควบคุมและจัดการสถานการณ์จนเป็นช่วงเวลาที่มีเหตุการณ์เกิดขึ้นน้อยที่สุด และได้เกษียณอายุราชการตำแหน่งผู้ช่วยผู้บัญชาการตำรวจแห่งชาติ ในชั้นยศ "พลตำรวจโท"
หลังจากเกษียณอายุราชการ ได้รับแต่งตั้งเป็นกรรมการตุลาการศาลปกครอง (ผุ้ทรงคุณวุฒิ) เป็นอนุกรรมการพิจารณาและไตร่สวน คณะกรรมการการเลือกตั้ง และเป็นกรรมการข้าราชการตำรวจผู้ทรงคุณวุฒิ (จากการเลือกตั้งโดยข้าราชการตำรวจทั่วประเทศ) อีกด้วย
ต่อมาในการจัดตั้งรัฐบาลหลังการรัฐประหาร พ.ศ. 2549 พลตำรวจโท ธีรวุฒิ บุตรศรีภูมิ ได้รับตำแหน่งรัฐมนตรีช่วยว่าการกระทรวงมหาดไทย กำกับดูแลการแก้ไขปัญหาความไม่สงบใน 3 จังหวัดชายแดนภาคใต้ทั้งนี้ ธีรวุฒิ บุตรศรีภูมิ เป็นข้าราชการตำรวจเพียงไม่กี่นายที่ได้รับพระราชทานบรรดาศักดิ์ Dato จากสุลต่านแห่งรัฐกลันตัน
หลังจากพ้นตำแหน่งรัฐมนตรี ธีรวุฒิ บุตรศรีภูมิ ได้รับการแต่งตั้งให้เป็นที่ปรึกษากิตติมศักดิ์ในคณะกรรมาธิการหลายคณะในสภาผู้แทนราษฏร อาทิ คณะกรรมาธิการการตำรวจ คณะกรรมาธิการวิสามัญพิจารณาศึกษาแนวทางปรองดองแห่งชาติ และคณะกรรมาธิการการกฎหมาย การยุติธรรมและสิทธิมนุษยชน โดยมีบทบาทในฐานะประธานคณะทำงานพิจารณาแก้ไข พ.ร.บ.ตำรวจ อีกด้วย
ต่อมาในปี พ.ศ. 2557  มีพระบรมราชโองการโปรดเกล้าฯ  พระราชทานยศเป็นพลตำรวจเอกเป็นกรณีพิเศษ
เครื่องราชอิสริยาภรณ์

ประเทศไทย
พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. ไม่ปรากฏ –  เหรียญจักรมาลา (ร.จ.ม.)
สหพันธรัฐมาเลเซีย
DATUK PADUKA BAGII DARJAH KEBESARAN MAHKOTA KELANTAN YANG AMAT MULIA (D.P.M.K)
ครูสาวยากูซ่า
ฉบับการ์ตูน

ยามากูจิ กูมิโกะ - ครูสอนวิชาคณิตศาสตร์ และครูประจำชั้นม.5 ห้อง 4 ฉายา ยังกูมิ หลานสาวผู้นำตระกูลคุโรดะ
ซาวาดะ ชิน - หัวหน้า ม.5 ห้อง 4 ลูกชายนายตำรวจใหญ่ มีความรู้สึก....กับยังกูมิ ฉายา "แม่ทัพน้อยสิงห์แดง"
คูโรดะ ริวอิจิโร - ผู้นำตระกูลคุโรดะรุ่นที่ 3 เก่งในทุกด้าน มีลูกสาว 1 คน (แม่ของยังกูมิ)
อาจารย์ชิโนฮาระ - ทนายความของตระกูลคุโรดะ เป็นคนที่ยังกูมิแอบชอบ
โอชิมะ เคียวทาโร - รองหัวหน้า เป็นคนที่เลี้ยงยังกูมิมาตั้งแต่เด็ก เคยถูกชินช่วย จึงถูกใจชินมาก เป็นคนตั้งฉายาให้ชิน
เท็ตสึ - ลูกน้องของยังกูมิ เป็นเด็กที่มีปัญหามาของอยู่กับแก๊ง
มิโนรุ - ลูกน้องของยังกูมิอีกคน ถูกยังกูมิเลี้ยงมาตั้งแต่ม.3 พร้อมกับเท็ตสึ
วากามัตสึ - รักษาการแทนรองเคียว ดูแลความเรียบร้อยของบ้าน
ครูฟูจิยามา - ครูสอนวิชาดนตรี ที่เข้ามาพร้อมกับยังกูมิ
คูมาอิ เทรูโอะ - นักเรียน ม.5 ห้อง 4 เรียนกับชินมาตั้งแต่ม.ต้น ชื่อเล่น คุม่า
อูจิยามะ - นักเรียน ม.5 ห้อง 4 ชื่อเล่น อุจจี้
มินามิ - นักเรียน ม.5 ห้อง 4
โนดะ - นักเรียน ม.5 ห้อง 4
อินูสึกะ - นักเรียนที่ย้ายมาใหม่ของ ม.5 ห้อง 4 ลูกชายแก๊งอินูโบะ หน้าตาน่ารัก แต่ถ้าโกรธหรือกลัวจะหน้าตาดูไม่ได้
สึรูตะ - นักเรียน ม.6 ร่างยักษ์ เคยมีเรื่องกับยังกูมิ และเพราะถูกพักการเรียนไปจึงมาเป็นนักเรียนม.5 ห้อง 4
คุโดะ - นักเรียนที่ออกไปแล้ว อยู่แก๊งเนโกมาตะ เคยโดนยังกูมิอัดจนแค้นมาก คอยหาเรื่องชินและยังกูมิ
ครูใหญ่ - ครูใหญ่โรงเรียนชิโรคิน รู้ตัวจริงของยังกูมิ บ้า ๆ บวม ๆ
ประธานกรรมการ - พี่ชายของครูใหญ่ ต้องการที่จะปิดโรงเรียนชิโรคิน
มิอูระ - สายลับที่ถูกประธานกรรมการส่งเข้ามาเพื่อหาจุดออกเล่นงานยังกูมิ แต่กลับหลงเสน่ห์ชินจัง
โคซูเกะ - หัวหน้าแก๊งวาดะ แยกออกไปจากตระกูลคุโรดะ รักแม่ของยังกูมิ ยังเป็นปริศนาอยู่ว่าเป็นพ่อของยังกูมิด้วยรึป่าว
ฉบับละครโทรทัศน์ > ฤดูกาลที่หนึ่ง

เพลงประกอบ - Feel your breeze โดย วีซิกซ์
จำนวนตอน - 12 ตอน (รวมตอนพิเศษ)
ออกอากาศในประเทศญี่ปุ่น - สถานีโทรทัศน์นิปปอนทีวี
ออกอากาศในประเทศไทย - สถานีโทรทัศน์สีกองทัพบกช่อง 7 เมื่อวันอาทิตย์ที่ 13 เมษายน พ.ศ. 2546 - 18 พฤษภาคม พ.ศ. 2546
ฉบับละครโทรทัศน์ > ฤดูกาลที่หนึ่ง > เนื้อเรื่อง

ยามากูจิ คูมิโกะ ครูสอนวิชาคณิตศาสตร์ย้ายมาเป็นครูที่โรงเรียนชายล้วนชิโรคิน โดยเป็นครูประจำห้อง 3-D ซึ่งเป็นห้องเรียนที่รวบรวมเด็กนักเรียนหัวโจกประจำโรงเรียน โดยเฉพาะหัวโจกของชั้นเรียน คือ ชิน ซาวาดะ เธอมีความลับที่ไม่มีใครรู้คือการเป็นทายาทผู้สืบทอดรุ่นที่ 4 ของตระกลูคุโรดะ เธอเติบโตมาท่ามกลางเหล่าคนในแก๊ง แต่มีเพียงคนเดียวเท่านั้นที่รู้เรื่องนี้คือซาวาดะ ยามากูจิ พยายามทำทุกวิทีเพื่อนให้นักเรียนห้อง 3-D จบการศึกษาโดยพร้อมกัน แต่แล้วความลับของเธอกลับต้องแดงขึ้น
ฉบับละครโทรทัศน์ > ฤดูกาลที่หนึ่ง > ตัวละคร

มัตสึโมโต้ จุน รับบท ซาวาดะ ชิน
นากามะ ยูกิเอะ รับบท ยามากุจิ คุมิโกะ (ยังกูมิ)
นาริมิยะ ฮิโรกิ รับบท โนดะ
นามาเซะ คาสึฮิซะ รับบท ซาวาตาริ โกโร่ (หัวหน้าครู)
ซาวามูระ อิกกิ รับบท ชิโนฮาระ - คนที่ยังกิมิชอบ
อูสึอิ เค็น รับบท คูโรดะ ริวอิจิโร
คาเนโกะ เค็น รับบท เท็ตสึ
อิโต มิซากิ รับบท ชิซึกะ ฟูจิยามะ
ชุน โอกูริ รับบท ฮารุฮิโกะ อุจิยามะ (อุจจี้)
วากิ โทโมฮิโระ รับบท คุมาอิ เทรุโอะ (คุม่า)
อิชิกาคุ ยูมะ รับบท มินามิ
อูเอ็นสึ เอจิ รับบท ยูกิ มาซาโตะ (ตอนที่ 6)
ฉบับละครโทรทัศน์ > ฤดูกาลที่สอง

เพลงประกอบ
NO MORE CRY โดย D-51
Kizuna ของ คาเมนาชิ คาสึยะ
จำนวนตอน - 10 ตอน
ออกอากาศในประเทศญี่ปุ่น - สถานีโทรทัศน์นิปปอนทีวี